wannaphong/clean_thaiwikipedia huggingface dataset:
# โอซากะบูลทีออน
โอซากะบูลทีออน  เป็นสโมสรวอลเลย์บอลชายตั้งอยู่ในเมืองฮิรากาตะ จังหวัดโอซากะ ประเทศญี่ปุ่น เดิมชื่อ พานาโซนิคแพนเทอส์  ทีมนี้เข้าแข่งขันในเอสวี.ลีก สโมสรก่อตั้งขึ้นในปี 1952 โดยมีเจ้าของทีมคือบริษัทพานาโซนิค คอร์ปอเรชัน

เกียรติประวัติ
เจแปนวอลเลย์บอลลีก/วี.ลีก/วี.พรีเมียร์ลีก/วี.ลีก ดิวิชัน 1
ชนะเลิศ (5 สมัย): 1971–72, 2007–08, 2009–10, 2011–12, 2013–14, 2017–2018
รองชนะเลิศ (6 สมัย): 1967–68, 1968–69, 1969–70, 1970–71, 1972–73, 2012–13, 2019–20, 2020–21
คุโระวะชิกิออลเจแปนวอลเลย์บอลแชมเปียนชิพ
ชนะเลิศ (9 สมัย): 1964, 1966, 1968, 1969, 1973, 1981, 1998, 2009, 2014, 2018
ถ้วยพระราชทานสมเด็จพระจักรพรรดินี
ชนะเลิศ (2 สมัย): 2009, 2011, 2012, 2017
รองชนะเลิศ (1 สมัย): 2008

ผลการแข่งขันลีก
 ชนะเลิศ   รองชนะเลิศ

ลีกอันดับที่จำนวนทีมแมตช์ชนะแพ้วี.ลีก1 (ฤดูกาล 1994–95) 7  8  2110112 (ฤดูกาล 1995–96) 6  8  2110113 (ฤดูกาล 1996–97) 5  8  2110114 (ฤดูกาล 1997–98) 3  8  211475 (ฤดูกาล 1998–99) 4  10  181716 (ฤดูกาล 1999-00) 6  10  18997 (ฤดูกาล 2000–01) 6  10  18998 (ฤดูกาล 2001–02)6 10  18999 (ฤดูกาล 2002–03)3  8  2113810 (ฤดูกาล 2003–04)3  8  2112911 (ฤดูกาล 2004–05)4  8  28151312 (ฤดูกาล 2005–06)5  8  281612วี・พรีเมียร์ฤดูกาล 2006–073  8  281711ฤดูกาล 2007–08ชนะเลิศ 8  28199ฤดูกาล 2008–093  8  281513ฤดูกาล 2009–10ชนะเลิศ 8  28204ฤดูกาล 2010–114  8  241410ฤดูกาล 2011–12ชนะเลิศ 8  21174ฤดูกาล 2012–13รองชนะเลิศ 8  28208 ฤดูกาล 2013–14ชนะเลิศ 8  28217ฤดูกาล 2014–156821138ฤดูกาล 2015–16รองชนะเลิศ8211110ฤดูกาล 2016–175821147ฤดูกาล 2017–18ชนะเลิศ821183วี・ลีก ดิวิชัน 1 ฤดูกาล 2018–19ชนะเลิศ1034286ฤดูกาล 2019–20รองชนะเลิศ1028244ฤดูกาล 2020–21รองชนะเลิศ1041338ฤดูกาล 2021–22310362511

 นักวอลเลย์บอลในอดีต 

 มาเตย์ คาซิสกี

 ลุยซ์ เฟลีปี ฟงเตเลส
 ดังชี อามารัล
 ชีอากู อัลวีส

 มีเคา กูเบียก

แหล่งข้อมูลอื่น
 パナソニック・バレーボール部（パナソニックパンサーズ）
 Vリーグ - チーム概要 

พานาโซนิคแพนเทอส์
หมวดหมู่:สโมสรวอลเลย์บอลในประเทศญี่ปุ่น
หมวดหมู่:สโมสรกีฬาที่ก่อตั้งในปี พ.ศ. 2495
หมวดหมู่:กีฬาในจังหวัดโอซากะ
# ตำบล
ตำบล หรือ เขตที่ตั้งเมือง  เป็นนิคมมนุษย์ที่มีขนาดใหญ่กว่าหมู่บ้าน แต่เล็กกว่าเมือง ขนาดของเมืองขนาดเล็กอาจแตกต่างกันอย่างมากในทุกภูมิภาคของโลก เมืองขนาดเล็กในประเทศไทยยังหมายถึงเทศบาลตำบล
# ท้ายเงวียน
ท้ายเงวียน  เป็นเมืองและเทศบาลนครแห่งหนึ่งในประเทศเวียดนาม เป็นเมืองหลักและเมืองที่ใหญ่ที่สุดของจังหวัดท้ายเงวียน ได้รับการกำหนดให้เป็นเมืองชั้นที่หนึ่งและเป็นเมืองที่ใหญ่ที่สุดเป็นอันดับที่ 9 ของประเทศเวียดนาม เมืองนี้มีชื่อเสียงทั่วประเทศเวียดนามมานานจากการผลิตชา ในปี ค.ศ. 1959 ท้ายเงวียนเป็นที่ตั้งโรงงานเหล็กกล้าแห่งแรกของเวียดนาม และขณะนี้เป็นที่ตั้งของเมืองมหาวิทยาลัยระดับภูมิภาคที่มีขนาดใหญ่และกำลังขยายตัวขึ้นเรื่อย ๆ

ภูมิศาสตร์
เมืองท้ายเงวียนตั้งอยู่ริมฝั่งแม่น้ำเกิ่ม มีเนื้อที่ประมาณ 189,705 ตารางกิโลเมตร และมีประชากรประมาณ 330,000 คน ในปี ค.ศ. 2010

สถานที่ท่องเที่ยว
พิพิธภัณฑ์วัฒนธรรม

พิพิธภัณฑ์วัฒนธรรมของกลุ่มชาติพันธุ์ของเวียดนามตั้งอยู่ในเมืองท้ายเงวียน เป็นพิพิธภัณฑ์ด้านชนกลุ่มน้อยที่ใหญ่ที่สุดของประเทศเวียดนาม ได้รับการจัดตั้งขึ้นในปี ค.ศ. 1960

เขตการปกครอง
เมืองท้ายเงวียนประกอบด้วย 19 แขวง และ 9 ตำบล
# อฺวี๋ เหวินเสีย
อฺวี๋ เหวินเสีย (เกิด 6 สิงหาคม 2532) เป็น นางงาม ชาวจีน เป็นผู้ชนะในการประกวด มิสเวิลด์ 2012 เธอเป็นผู้ชนะคนที่สองจากจีนต่อจาก จาง จือ ลิน 

 ประวัติ 
เธอเกิดใน ฮาร์บิน มณฑลเฮย์หลงเจียง ทางภาคตะวันออกเฉียงเหนือของจีน เธอมีความใฝ่ฝันว่าจะเป็นนักร้อง  เธอจบการศึกษาจาก มหาวิทยาลัยฮาร์บิน จบการศึกษาจากคณะดนตรีเพลงพื้นบ้าน 
 การประกวด 
 มิสไชน่าเวิลด์ 2012 
เมื่อวันที่ 30 พฤษภาคม 2012 เธอเป็นผู้ชนะในการประกวด มิสไชน่าเวิลด์ 2012 ที่ Lake Resort in Beijing. 
 มิสเวิลด์ 2012-2013 
ในวันที่ 18 สิงหาคม 2012 เธอได้รับตำแหน่ง มิสเวิลด์ ที่จัดการประกวด ใน ศูนย์สนามกีฬาออกกำลังกายตงซาน ใน ออโต้ มองโกเลียใน จีน นอกจากนี้เธอยังได้รับรางวัล Miss World Talent 2012 หรือรางวัลนางงามที่มีความสามารถพิเศษ และเธอก็เป็นผู้ชนะในรางวัลความสามารถพิเศษ โดยเธอได้ร้องเพลง พื้นบ้านของจีน 
 ปัจจุบัน 
เธอได้รับงานแสดงในภาพยนตร์ The Transporter Refueled ในบน เกียว ผู้หญิงขายบริการที่ยอมแหกกฎมาเฟีย โดยมีแอนนา เป็นแกนนำ
# ทอมัส พินชอน
ทอมัส พินชอน (เกิด 8 พฤษภาคม พ.ศ. 2480) เป็นนักเขียนชาวอเมริกัน ผลงานของเขามักมีเนื้อหาซับซ้อน เกี่ยวข้องกับแนวคิดโมเดิร์นชั้นสูงและโพสต์โมเดิร์น นวนิยายลำดับที่ 3 Gravity's Rainbow ได้รับการยกย่องว่าเป็นหนึ่งในผลงานชิ้นเอกของเขา

ประวัติ
ทอมัส พินชอน เกิดเมื่อ พ.ศ. 2480 ที่เมืองเกลนโคฟ รัฐนิวยอร์ก ประเทศสหรัฐอเมริกา เป็นหนึ่งในบุตร 3 คนของทอมัส พินชอน ซีเนียร์ และแคเทอริน เบนเนตต์ เมื่ออายุได้ 16 ปี เขาเข้าศึกษาในสาขาฟิสิกส์วิศวกรรมที่มหาวิทยาลัยคอร์เนล แต่พอจบปี 2 เขาก็ไปรับราชการทหารสังกัดกองทัพเรือสหรัฐ ก่อนจะกลับมาเรียนที่คอร์เนลอีกครั้ง หลังสำเร็จการศึกษา เขาก็เริ่มต้นเขียนนิยายเล่มแรก V. ในปี พ.ศ. 2516 พินชอนตีพิมพ์ Gravity's Rainbow ซึ่งได้เข้าชิงรางวัลเนบิวลา1973 Award Winners & Nominees by Worlds Without End และหนึ่งปีต่อมา ได้รับรางวัล National Book Award for FictionNational Book Awards - 1974 (ร่วมกับไอแซก ซิงเกอร์) นอกจากนี้ นิตยสารไทม์ยังจัดให้หนังสือเล่มนี้เป็นหนึ่งในนิยาย 100 เล่มที่ดีที่สุดตลอดกาลอีกด้วยTime Magazine's All-Time 100 Novels

ในปี พ.ศ. 2531 เขาได้รับรางวัล MacArthur Fellows Program ซึ่งมอบให้แก่บุคคลที่มีความเป็นเลิศในสาขาต่าง ๆ 2 ปีต่อมาเขาก็สมรสกับเมลานี แจ็กสัน ซึ่งเป็นเหลนสาวของธีโอดอร์ รูสเวลต์ ประธานาธิบดีคนที่ 26 ของสหรัฐ และเป็นตัวแทนของเขาเอง ทั้งคู่มีบุตรด้วยกัน 1 คน นอกจากจะมีชื่อเสียงในด้านการเขียนแล้ว พินชอนยังขึ้นชื่อในเรื่องการเก็บตัว รูปถ่ายเพียงไม่กี่ภาพของเขาส่วนใหญ่มาจากสมัยเรียน พินชอนไม่ชอบให้สัมภาษณ์กับสื่อ จึงก่อให้เกิดข้อสันนิษฐานต่าง ๆ เกี่ยวกับตัวตนของเขา โดยครั้งหนึ่ง สื่อเคยตั้งข้อสังเกตว่าตัวตนที่แท้จริงของพินชอนคือ เจ. ดี. แซลินเจอร์ ผู้เขียน The Catcher in the Rye

ผลงาน

นวนิยาย
 V. (พ.ศ. 2506)
 The Crying of Lot 49 (พ.ศ. 2509; การเฝ้ารออันเงียบงัน แปลโดย จุฑามาศ แอนเนียนการเฝ้ารออันเงียบงัน The Crying of Lot 49 โดย Thomas Pynchon)
 Gravity's Rainbow (พ.ศ. 2516)
 Vineland (พ.ศ. 2533)
 Mason & Dixon (พ.ศ. 2540)
 Against the Day (พ.ศ. 2549)
 Inherent Vice (พ.ศ. 2552)
 Bleeding Edge (พ.ศ. 2556)

รวมเรื่องสั้น
 Slow Learner (พ.ศ. 2527)
# ลารอแชล
ลารอแชล  เป็นเมืองทางตะวันตกของประเทศฝรั่งเศส เป็นเมืองท่าทางทะเลบริเวณอ่าวบิสเคย์ ติดกับมหาสมุทรแอตแลนติก เป็นเมืองหลักของจังหวัดชาร็องต์-มารีตีม เมืองเชื่อมต่อกับเกาะอีลเดอเร ด้วยสะพานยาว 2.9 กิโลเมตรที่สร้างเสร็จเมื่อวันที่ 19 พฤษภาคม ค.ศ. 1988
# ชาวฟินแลนด์
ชาวฟินแลนด์  เป็นกลุ่มคนเผ่าพันธุ์ฟินโน ซึ่งเป็นประชากรส่วนใหญ่ของประเทศฟินแลนด์
# เจ. ดี. แซลินเจอร์
เจ. ดี. แซลินเจอร์ (1 มกราคม พ.ศ. 2462 – 27 มกราคม พ.ศ. 2553) หรือ เจอโรม เดวิด แซลินเจอร์  เป็นนักเขียนชาวอเมริกัน ผลงานที่เป็นที่รู้จักกันดีของเขาคือ The Catcher in the Rye

ประวัติ
เจ. ดี. แซลินเจอร์ เกิดเมื่อ พ.ศ. 2462 ที่นครนิวยอร์ก สหรัฐอเมริกา ในครอบครัวชาวยิว ในวัยเด็ก เขาย้ายโรงเรียนบ่อยมาก จนสุดท้ายมาเรียนที่ Columbia University School of General Studies และเริ่มเขียนนิยายที่นั่น แซลินเจอร์เคยคบหากับอูนา โอนีล แต่ก็เลิกกัน เมื่อเธอตัดสินใจแต่งงานกับชาร์ลี แชปลิน ในปี พ.ศ. 2494 เขาก็ตีพิมพ์นิยายเล่มแรก The Catcher in the Rye ซึ่งมีเนื้อหาเกี่ยวกับชีวิตของเด็กหนุ่มวัย 16 ปีที่มีปัญหากับสิ่งต่าง ๆ นิยายเล่มนี้ได้รับการตอบรับดีมาก แต่ในขณะเดียวกันก็ถูกโจมตีจากสถาบันต่าง ๆ เช่นกัน รวมถึงถูกโยงเข้ากับการลอบสังหารจอห์น เลนนอนและความพยายามลอบสังหารโรนัลด์ เรแกน ต่อมาเขาย้ายไปอยู่เมืองคอร์นิช ในรัฐนิวแฮมป์เชอร์ และแต่งงานกับแคลร์ ดักลัส ทั้งคู่มีบุตรด้วยกัน 2 คน แต่ภายหลังก็หย่ากัน ก่อนจะแต่งงานใหม่อย่างลับ ๆ กับคอลลีน โอนีล แซลินเจอร์อาศัยอยู่ที่คอร์นิชจนกระทั่งเสียชีวิตโดยโรคชรา เมื่อ พ.ศ. 2553 รวมอายุได้ 91 ปี

นอกจากจะมีชื่อเสียงในด้านการเขียนแล้ว แซลินเจอร์ยังเป็นที่รู้จักกันดีว่าเขาเป็นนักเขียนที่เก็บตัว เขาตีพิมพ์งานเขียนชิ้นสุดท้ายเมื่อ พ.ศ. 2508 และให้สัมภาษณ์กับสื่อครั้งสุดท้ายเมื่อ พ.ศ. 2523 เรื่องราวชีวิตของเขาส่วนใหญ่มาจากจอยซ์ เมย์นาร์ด คนรักเก่า และมาร์กริต แซลินเจอร์ ผู้เป็นลูกสาว

 ผลงานนิยาย 
 The Catcher in the Rye (พ.ศ. 2494; ทุ่งฝัน โดย ศาสนิก และ จะเป็นผู้คอยรับไว้ ไม่ให้ใครร่วงหล่น โดย ปราบดา หยุ่น)การกลับมาอีกครั้งของ The Catcher in the Rye โดย ปราบดา หยุ่น (สยามดารา)
 Nine Stories (พ.ศ. 2496; เก้าเรื่องสั้น โดย ปราบดา หยุ่นเก้าเรื่องสั้น Nine Stories โดย J.D.Salinger)
 Franny and Zooey (พ.ศ. 2504; แฟรนนี่กับโซอี้ โดย ปราบดา หยุ่น)
 Raise High the Roof Beam, Carpenters and Seymour: An Introduction (พ.ศ. 2506)
 Three Early Stories (พ.ศ. 2557; ตีพิมพ์หลังเสียชีวิต)
# โอเมนตัม
โอเมนตัม  เป็นชั้นเยื่อบุช่องท้องที่หุ้มรอบอวัยวะภายในช่องท้อง แบ่งออกเป็น
 เยื่อโอเมนตัมใหญ่ (Greater omentum)
 เยื่อโอเมนตัมเล็ก (Lesser omentum)
# จังหวัดคั้ญฮหว่า
คั้ญฮหว่า  เป็นจังหวัดหนึ่งของประเทศเวียดนาม ตั้งอยู่ในภาคชายฝั่งตอนกลางใต้ มีประชากรประมาณ 1,066,300 คน และครอบคลุมพื้นที่ 5,197 ตารางกิโลเมตร เมืองหลักคือญาจาง จังหวัดคั้ญฮหว่าเป็นที่พักตากอากาศของสมเด็จพระจักรพรรดิบ๋าว ดั่ย, สถาบันปาสเตอร์ที่ญาจาง, สถาบันสมุทรศาสตร์, สถาบันวัคซีนและสารชีวภาพ และเคยเป็นที่ตั้งกองบัญชาการกองกำลังพิเศษของกองทัพสหรัฐ ("กรีนเบอเรต์") ระหว่างสงครามเวียดนามในปลายคริสต์ทศวรรษ 1950 และคริสต์ทศวรรษ 1960 ช่วงปลายเดือน ท่าเรืออ่าวกามซัญเป็นสถานที่ที่ดีที่สุดสำหรับฐานเรือดำน้ำในประเทศเวียดนาม วัดโบราณแห่งหนึ่งของอาณาจักรจามปาตั้งอยู่ทางทิศเหนือของญาจาง

 ภูมิศาสตร์ 
จังหวัดคั้ญฮหว่ามีพื้นที่ 5.197 ตารางกิโลเมตร พิกัดทางภูมิศาสตร์อยู่ระหว่าง 108°40’33" ถึง 109°27’55" ตะวันออก และ 11°42’50" ถึง 12°52’15" เหนือ

 เขตการปกครอง 
จังหวัดคั้ญฮหว่าแบ่งออกเป็น 9 เขตการปกครองระดับอำเภอ ประกอบด้วย 6 อำเภอ, 1 เมืองระดับอำเภอ และ 2 นครภายใต้จังหวัด ดังนี้

 6 อำเภอ
 กามเลิม
 เซียนคัญ
 คั้ญเซิน
 คั้ญหวิญ
 เจื่องซา (หรือที่เรียกกันว่าหมู่เกาะสแปรตลี)
 หวั่นนิญ
 1 เมืองระดับอำเภอ
 นิญฮหว่า (เพิ่งยกฐานะจากอำเภอกลายเป็นเมืองระดับอำเภอ)
 2 นครภายใต้จังหวัด
 กามซัญ
 ญาจาง (เมืองศูนย์กลางการปกครองของจังหวัด)

เขตการปกครองระดับอำเภอเหล่านี้แบ่งย่อยออกเป็นเขตการปกครองระดับตำบล ซึ่งประกอบด้วย 6 เมืองระดับตำบล, 99 ตำบล และ 35 แขวง
# กองทัพแห่งชาติรัฐฉาน
กองทัพแห่งชาติรัฐฉาน  เป็นกองกำลังติดอาวุธชาตินิยมของไทใหญ่ ที่ต่อสู้เพื่อต่อต้านการปกครองของทหารพม่าผ่านทางสภาฟื้นฟูกฎหมายและกฏระเบียบแห่งรัฐ ผู้บัญชาการกองทัพคือนายพลก้านยอด

กองทัพแห่งชาติฉานสถาปนาขึ้นเมื่อ 7 กรกฎาคม พ.ศ. 2538 โดยสมาชิกที่แยกมาจากกองทัพเมิงไตของขุนส่าซึ่งนำโดยนายพลก้านยอดและแดไวน์  โดยกล่าวว่ากองทัพเมิงไตเกี่ยวข้องกับยาเสพติดมากกว่าที่จะต่อสู้เพื่อไทใหญ่ เมื่อแยกตัวออกมานั้นมีทหารราว 500 คน ต่อมาในเดือนกันยายนมีทหารเพิ่มขึ้นเป็นประมาณ 2,000 คน แต่ต่อมา กองทัพแห่งชาติรัฐฉานได้ลงนามสงบศึกกับทหารพม่าเมื่อสิ้นปี พ.ศ. 2538

ในเดือนเมษายน พ.ศ. 2548 กองทหารพม่าร่วมกับกองทัพสหรัฐว้าได้โจมตีกองทัพแห่งชาติรัฐฉาน และจับผู้นำส่วนใหญ่ไป ทำให้ผู้นำทหารส่วนหนึ่งได้แยกตัวออกไป รวมตัวกับกองทัพรัฐฉานใต้ที่นำโดยเจ้ายอดศึกเพื่อเรียกร้องเอกราชของรัฐฉานต่อไป
# ชาวอิรัก
ชาวอิรัก  คือประชาชนที่เกิดในประเทศอิรัก
# วัดชมภูพล
วัดชมภูพล เป็นวัดในพระพุทธศาสนา สังกัดมหานิกาย ตั้งอยู่ที่ตำบลหนองปลาหมอ  อำเภอบ้านโป่ง จังหวัดราชบุรี เป็นวัดที่มีความสำคัญในฐานะเป็นศูนย์กลางของชาวพุทธในบริเวณตำบลหนองปลาหมอ

 ประวัติ 
ความเป็นมาของวัด เป็นชื่อนามสกุลของผู้ที่ถวายที่ดินสร้างวัดครั้งแรก จำนวน 9 ไร่ คือ นายรอด นางจวน ชมภูพล พร้อมทั้งถวายปัจจัยจำนวนหนึ่งและชาวบ้านบ่อเจ๊ก ประมาณ 60 หลังคาเรือนช่วยกันสร้างวัดด้วยกำลังกายและกำลังทรัพย์ จนกระทั่งทางราชการได้ประกาศเป็นวัดพัฒนาที่มีผลงานดีเด่นอีกด้วย

วัดชมภูพล ตั้งเมื่อวันที่ 28 ธันวาคม พ.ศ. 2513 วัดได้รับพระราชทานวิสุงคามสีมาเมื่อ พ.ศ. 2517 เขตวิสุงคามสีมา กว้าง 25 เมตร ยาง 40 เมตร

 เจ้าอาวาส 
เจ้าอาวาสที่ปกครองวัดสืบต่อกันมาเท่าที่ทราบนามของวัดชมภูพลจากอดีตจนถึงปัจจุบันมีดังนี้
 พระล้วน เตชพโล
 พระไหล กลฺยาโณ
 พระวุ่น รตนวณฺโณ
 พระครูสุพัฒน์วรกิจ พ.ศ. 2509 ถึงปัจจุบัน

 ศาสนาสถานในวัด 
 1) อุโบสถ
 2) ศาลาการเปรียญ
 3) ศาลาอเนกประสงค์
 4) หอสวดมนต์
 5) กุฏิสงฆ์ จำนวน 2 หลัง
 6) กุฎิเจ้าอาวาส
 7) สำนักงานเจ้าคณะตำบลหนองปลาหมอ
 8) ห้องสุขา
 9) แท๊งน้ำ
 10) กำแพงรอบบริเวณวัด 2 ชั้น
 11) วิหารหลวงพ่อสด
 12) ศาลาปฏิบัติธรรม
 13) โรงแสดงวิถีชีวิตชาวพื้นบ้าน

 กิจกรรมในวัด 
 จัดปริวาสกรรมประจำทุกปี
 วันสำคัญทางพระพุทธศาสนา เช่น วันวิสาขบูชา วันมาฆบูชา วันอาสาฬหบูชา วันเข้าพรรษา วันออกพรรษา และวันสำคัญอื่นๆ เป็นต้น
 ลงอุโบสถทุกวันพระ 14 และ15 ค่ำ
# ยัสเปอร์ ซิลเลิสเซิน
ยาโกบึส อันโตนียึส เปเตอร์ "ยัสเปอร์" ซิลเลิสเซิน (เกิด 22 เมษายน ค.ศ. 1989) เป็นนักฟุตบอลอาชีพชาวดัตช์ ปัจจุบันเล่นในตำแหน่งผู้รักษาประตูให้กับNECของเนเธอร์แลนด์ และทีมชาติเนเธอร์แลนด์

ซิลเลิสเซิน เข้าร่วมทีมเยาวชนของ เอ็นเอเช ไนเมเคิน ในปี ค.ศ. 2001 และได้ก้าวขึ้นมาลงเล่นกับทีมนี้ในปี ค.ศ. 2010 ก่อนย้ายไปอายักซ์ ด้วยค่าตัว 3 ล้านยูโร เขาลงเล่น 141 นัดให้กับทีมในหกฤดูกาล ช่วยทีมชนะเลิศ เอเรอดีวีซี 3 สมัย ในปี ค.ศ. 2016 เขาย้ายร่วมทีม  ด้วยค่าตัว 13 ล้านยูโร แต่ได้ตกเป็นตัวสำรองของมาร์ค-อันเดร แทร์ สเตเกิน และย้ายทีมสู่ ในอีกสามปีถัดมา ซึ่งเป็นการแลกตัวกันกับแนตู มูรารา
# มิซาโตะ คิมูระ
มิซาโตะ คิมูระ (; 29 ตุลาคม ค.ศ. 1991 –) เป็นนักกีฬาวอลเลย์บอลหญิงชาวญี่ปุ่น ผู้มาจากอะกิรุโนะ กรุงโตเกียว และมีชื่อเล่นคือ มิซาโตะ (ミサト) ปัจจุบัน เธอทำหน้าที่ร่วมสังกัดสโมสรโทเรย์แอร์โรส์ในการแข่งขันวี.ลีก นอกจากนี้ เธอยังเป็นน้องสาวของซะโอะริ คิมุระ

 ประวัติ 
มิซาโตะ คิมูระ สำเร็จการศึกษาจากโรงเรียนมัธยมปลายชิโมะกิทะซะวะเซโทะกุ และได้เข้าร่วมการแข่งขันอินเตอร์ไฮ รอบคัดเลือก โดยได้อันดับ 3 เมื่อครั้งที่เธออยู่ชั้นปีที่ 2

ปี ค.ศ. 2010 เธอได้เข้าร่วมทีมโทเรย์แอร์โรส์ซึ่งเป็นสังกัดทีมเดียวกันกับพี่สาวของเธอ ถัดจากชุดของ 2 พี่น้องคะนะ โอยะมะ และมิกิ โอยะมะ (ที่ได้ออกจากทีมภายในปีเดียวกัน)

และในปี ค.ศ. 2010 เธอยังได้รับเลือกให้เป็นตัวแทนของทีมชาติญี่ปุ่น ในการเข้าร่วมการแข่งขันวอลเลย์บอลในเอเชียนเกมส์ 2010

 ผลงานที่ผ่านมา 
ประวัติการร่วมทีม
 โรงเรียนประถมฮะชิโอจิ (อะกิคะวะ เจวีซี) → โรงเรียนมัธยมต้นเซะตะงะยะ → โรงเรียนมัธยมปลายชิโมะกิทะซะวะเซโทะกุ → โทเรย์แอร์โรส์ (ค.ศ. 2010 – ปัจจุบัน)

 เกียรติประวัติ 

 สโมสร 
 16px รองชนะเลิศ - วอลเลย์บอลหญิงชิงแชมป์สโมสรเอเชีย 2012
# ทิวาราตรี
ทิวาราตรี  เป็นพืชในวงศ์ Solanaceae เป็นไม้พุ่ม ใบเดี่ยว รูปรี ใบเป็นมันเกลี้ยง ดอกช่อ กลีบดอกย่อยโคนเชื่อมกันเป็นหลอด ปลายแยก ปลายกลีบม้วนกลม ดอกสีขาว กลิ่นหอม ผลกลม สุกแล้วเป็นสีดำ ถ้ารับประทานผลทำให้ปวดศีรษะ คลื่นไส้ อาเจียน
 อ้างอิง 
 เศรษฐมนตร์ กาญจนกุล. ไม้มีพิษ. กทม. เศรษฐศิลป์. 2552
หมวดหมู่:วงศ์มะเขือ
หมวดหมู่:พืชมีพิษ
# หม่อมราชวงศ์เพ็ญศิริ จักรพันธุ์
หม่อมราชวงศ์เพ็ญศิริ จักรพันธุ์ ผู้อำนวยการสำนักกิจการพิเศษ มูลนิธิชัยพัฒนา กำกับดูแลงานศูนย์พัฒนาพันธุ์พืชจักรพันธ์เพ็ญศิริ

ประวัติ
หม่อมราชวงศ์เพ็ญศิริ จักรพันธุ์ หรือ คุณหญิงเพ็ญ เป็นธิดาคนเล็กของพระเจ้าวรวงศ์เธอ พระองค์เจ้าจักรพันธ์เพ็ญศิริ กับหม่อมประพาล จักรพันธุ์ ณ อยุธยา มีพี่น้องร่วมพระบิดาเดียวกันคือ
 หม่อมราชวงศ์สุพินดา จักรพันธุ์ (สมรสและหย่ากับ อนันต์ กฤษนันท์)
 หม่อมราชวงศ์อรพรรณ สุคันธนาค (สมรสกับ อนันต์ สุคันธนาค)
 หม่อมราชวงศ์จันทิรา จักรพันธุ์ (สมรสและหย่ากับ อัลโด มัสเซ็ตติ) มีธิดาคือ คลาวเดีย จักรพันธุ์
 หม่อมราชวงศ์มาลินี จักรพันธุ์ (สมรสและหย่ากับ อภินันท์ ปวนะฤทธิ์)
 หม่อมราชวงศ์เบญจาภา ไกรฤกษ์ (สมรสกับ ศักดิ์ทิพย์ ไกรฤกษ์)

ด้านชีวิตครอบครัว หม่อมราชวงศ์เพ็ญศิริ จักรพันธุ์ เคยสมรสกับนิติกร กรัยวิเชียร บุตรชายของธานินทร์ กรัยวิเชียร กับคุณหญิงคาเรน กรัยวิเชียร (สกุลเดิม แอนเดอเซ่น) แต่ได้หย่ากันในภายหลัง มีธิดา 1 คน คือ นางสาวนิติเพ็ญ กรัยวิเชียร

การงาน
ปัจจุบัน หม่อมราชวงศ์เพ็ญศิริ จักรพันธุ์ ดำรงตำแหน่งผู้อำนวยการสำนักกิจการพิเศษ สังกัดมูลนิธิชัยพัฒนา ดูแลศูนย์พัฒนาพันธุ์พืชจักรพันธ์เพ็ญศิริที่มีอยู่ทั่วประเทศ ได้แก่
 ศูนย์พัฒนาพันธุ์พืชจักรพันธ์เพ็ญศิริ จังหวัดเชียงราย
 ศูนย์พัฒนาพันธุ์พืชจักรพันธ์เพ็ญศิริ จังหวัดสระบุรี
 ศูนย์พัฒนาพันธุ์พืชจักรพันธ์เพ็ญศิริ จังหวัดสุรินทร์

 ลำดับสาแหรก
# บักวีต
บักวีต ชื่อวิทยาศาสตร์ Fagopyrum esculentum เป็นพืชในวงศ์ Polygonaceae เป็นไม้ล้มลุก ลำต้นเป็นเหลี่ยม กลวง ใบที่อยู่ด้านบนเกือบจะไม่มีก้านใบ ดอกออกเป็นช่อ ก้านดอกสั้นสีแดงกุหลาบจนถึงสีขาว ผลเป็นผลแห้งเมล็ดล่อนสีน้ำตาลดำไปจนเกือบดำ เมล็ดสีเขียวอ่อนแล้วเปลี่ยนเป็นสีน้ำตาลแกมแดง การปลูกบักวีตเป็นอาหารพบที่เทือกเขาหิมาลัยตั้งแต่อินเดีย เนปาล ไปจนถึงพม่า จีนและมองโกเลีย รวมทั้งเกาหลีและญี่ปุ่น ในเอเชียตะวันออกเฉียงใต้มีปลูกทางภาคเหนือของเวียดนามและไทย บักวีตสามารถเติบโตได้ในดินที่ไม่ดี ปลูกธัญพืชอื่น ๆ ไม่ได้ผล ถ้าดินมีไนโตรเจนหรือความชื้นสูง ทำให้เฝือใบ
thumb|left|ดอกบักวีต

 สายพันธุ์ 
บักวีตแบ่งตามลักษณะของผลได้เป็นกลุ่มพันธุ์จำนวน 3 กลุ่ม คือ
 กลุ่มพันธุ์ esculentum หรือ var. emarginatum เป็นพันธุ์ที่พบในจีน ญี่ปุ่นและอินเดีย ผลมีปีก
 var. vulgare ผลเมื่อตัดตามขวางเป็นรูปสามเหลี่ยม
 กลุ่มพันธุ์ Pyramidatum ผลเป็นทรงปิรามิด

 การใช้ประโยชน์ 
thumb|left|เมล็ดและดอกแห้งของบักวีต
เมล็ดเมื่อเอาเปลือกออกแล้วมาโม่เป็นแป้งใช้ทำอาหารได้หลายอย่างเช่น ขนมปัง แพนเค้ก เกี๊ยวและเส้นก๋วยเตี๋ยวเช่น โซบะ โจ๊ก เค้ก และขนมปังกรอบ ในสมัยโบราณ บักวีตเป็นอาหารในยามขาดแคลนของญี่ปุ่น โดยนำเมล็ดบักวีตมารับประทานเช่นเดียวกับข้าว เช่นต้มกับน้ำทำเป็นข้าวต้ม บดเป็นแป้งแล้วมาทำเส้นโซบะ มีการนำเมล็ดบักวีตที่เรียก groat มาปรุงอาหาร ถ้าเมล็ดคั่วแล้วเรียก kasha แป้งจากบักวีตไม่มีกลูเตน การทำโซบะสดแบบดั้งเดิมที่ใช้แป้งจากบักวีต 90 – 100% จึงต้องใช้ฝีมือในการนวดแป้ง เส้นโซบะที่ผลิตทางอุตสาหกรรมจะผสมแป้งสาลีถึง 60% ในญี่ปุ่นนิยมมอบเส้นโซบะให้เพื่อนบ้านที่ย้ายมาอยู่ใหม่ นิยมรับประทานในการส่งท้ายปีเก่า ในงานเลี้ยง นิยมรับประทานโซบะเป็นจานสุดท้าย 

ยอดอ่อนรับประทานเป็นผักได้ ทุกส่วนของลำต้นเหนือดินมีฟลาโวนอยด์ซึ่งมีคุณสมบัติเป็นยา ในแถบเทือกเขาหิมาลัย นำบักวีตไปผลิตเครื่องดื่มแอลกอฮอล์และยังผลิตน้ำผึ้งจากแปลงปลูกบักวีตได้ด้วย โดยจะได้น้ำผึ้งสีเข้ม ลำต้นใช้ทำหญ้าแห้งเลี้ยงสัตว์ได้แต่ควรให้รวมกับหญ้าอื่น ๆ เมล็ดบักวีตที่ไม่กะเทาะเปลือกมีเส้นใยสูง นอกจากนั้น ยังมีกรดอะมิโนไลซีนสูง
# กาแร็ล ชาแป็ก
กาแร็ล ชาแป็ก (, ; 9 มกราคม พ.ศ. 2433 – 25 ธันวาคม พ.ศ. 2481) เป็นนักเขียนชาวเช็ก ผู้ริเริ่มใช้คำว่า  ('หุ่นยนต์') ซึ่งปรากฏอยู่ในบทละครเรื่อง 

ประวัติ
กาแร็ล ชาแป็ก เกิดที่หมู่บ้านแห่งหนึ่งในโบฮีเมีย จักรวรรดิออสเตรีย-ฮังการี (ปัจจุบันคือประเทศเช็กเกีย) เมื่อ พ.ศ. 2433 เขาเป็นบุตรคนสุดท้องจาก 3 คน ครั้งเป็นวัยรุ่น ชาแป็กสนใจวิชาทัศนศิลป์ โดยเฉพาะอย่างยิ่งแนวคิดบาศกนิยม เขาเข้าศึกษาระดับมหาวิทยาลัยที่มหาวิทยาลัยชาลส์ที่กรุงปราก และที่ซอร์บอน ประเทศฝรั่งเศส ชาแป็กไม่ได้เข้ารับราชการทหารเมื่อสงครามโลกครั้งที่หนึ่ง เนื่องจากปัญหาที่กระดูกสันหลัง หลังสำเร็จการศึกษา เขาทำงานเป็นนักหนังสือพิมพ์ และเริ่มเขียนหนังสือร่วมกับโยแซ็ฟ ชาแป็ก ผู้เป็นพี่ชาย ใน พ.ศ. 2463 ชาแป็กตีพิมพ์  (ย่อมาจาก) ซึ่งกล่าวถึงสภาพสังคมที่หุ่นยนต์ทำงานให้มนุษย์ จนหุ่นยนต์มีความรู้สึกนึกคิดและร่วมกันต่อต้านมนุษย์ ความสำคัญของบทละครนี้คือ ชาแป็กใช้คำว่า  (ซึ่งพี่ชายเป็นผู้บัญญัติ)The artistic genius of Karel and Josef Čapek เรียกหุ่นยนต์เป็นครั้งแรก (โดยหุ่นยนต์ที่ชาแป็กกล่าวถึงนั้นคือแอนดรอยด์ในปัจจุบัน)Karel Capek  ได้รับความนิยมอย่างสูง จนแปลไปแล้วกว่า 30 ภาษาทั่วโลก (ในฉบับภาษาอังกฤษใช้ชื่อ)

นอกจากแนววิทยาศาสตร์แล้ว ชาแป็กยังเขียนบทความทางการเมืองอีกด้วย โดยเขามีแนวคิดต่อต้านระบอบนาซีและฟาสซิสต์ เขาปฏิเสธที่จะลี้ภัยในช่วงที่เชโกสโลวาเกียกำลังถูกนาซียึด ด้วยปัญหาสุขภาพ ชาแป็กเสียชีวิตที่ปรากเมื่อ พ.ศ. 2481 จากอาการปอดบวม สิริอายุ 48 ปี

ผลงาน
บทละคร
 ค.ศ. 1920 –  (แปลไทยในชื่อ ห.ส.ร. หุ่นยนต์สากลราวี โดยปราบดา หยุ่น)
 ค.ศ. 1921 –  
 ค.ศ. 1922 –  
 ค.ศ. 1927 –  
 ค.ศ. 1937 –  
 ค.ศ. 1938 –  

นวนิยาย
 ค.ศ. 1922 –  
 ค.ศ. 1922 – 
 ค.ศ. 1933 – 
 ค.ศ. 1934 –  
 ค.ศ. 1934 –  
 ค.ศ. 1936 –  
 ค.ศ. 1939 –  (ตีพิมพ์หลังเสียชีวิต)
# ทีนเอจดรีม
ทีนเอจดรีม  อาจหมายถึง
 ทีนเอจดรีม (อัลบั้มของเคที เพร์รี) สตูดิโออัลบั้มของเคที เพร์รี ออกจำหน่ายปี ค.ศ. 2010
 ทีนเอจดรีม: เดอะคอมพลีตคอนเฟกชัน อัลบั้มรวบรวมเพลงและออกจำหน่ายซ้ำของเคที เพร์รี ออกจำหน่ายปี ค.ศ. 2012
 ทีนเอจดรีม (เพลงของเคที เพร์รี) ซิงเกิลของเคที เพร์รี จากอัลบั้ม ทีนเอจดรีม ออกจำหน่ายปี ค.ศ. 2010
# สโมสรวอลเลย์บอลชายศรีสะเกษ
สโมสรวอลเลย์บอลศรีสะเกษ-กรุงเก่า เป็นทีมวอลเลย์บอลชาย ตั้งอยู่ ณ จังหวัดศรีสะเกษ, ประเทศไทย โดยทีมนี้เข้าแข่งขันในวอลเลย์บอลไทยแลนด์ลีก.

 ชื่อก่อนหน้า 
 กรุงเก่า-แอร์ฟอร์ซ 
 ศรีสะเกษ-กรุงเก่า (พ.ศ. 2558 - พ.ศ. 2559)
 ศรีสะเกษ (พ.ศ. 2559 - ปัจจุบัน)
เกียรติประวัติ

วอลเลย์บอลไทยเดนมาร์คซูเปอร์ลีก
 ไฟล์:Med 3.png อันดับที่ 3 (2): 2015, 2016

วอลเลย์บอลอะคาเดมีลีก
 16px ชนะเลิศ (1): 2016
 ไฟล์:Med 3.png อันดับที่ 3 (1): 2017

รายชื่อผู้เล่นปัจจุบัน
ข้อมูล ณ เดือนเมษายน พ.ศ. 2559

หมายเลขผู้เล่นตำแหน่งส่วนสูง (ม.)วันเกิด1 ปรีดา ภาวะพรมตัวรับอิสระ 1.7013 มกราคม 19882 วิทยา ละลงบอลเร็ว1.8222 มกราคม 19953 ถาคภูมิ ต้นสร้างตัวรับอิสระ1.725 มิถุนายน 19944 เกียรติกูล ใจแสนบอลเร็ว1.8710 ตุลาคม 19906 ปัญญาวุฒิ โคตรไชยบอลเร็ว1.8622 กันยายน 19947 จิระพันธ์ โพธิสารบอลกัวเสา1.7226 พฤศจิกายน 19908 ภานุวัฒน์ จันตะตัวเซต1.802 มีนาคม 19939 ฏฐ์วัฒน์ อนุสุริยาบอลหัวเสา1.7514 กรกฎาคม 199610 จีระศักดิ์ มาลัยแดงบอลหัวเสา1.9017 พฤศจิกายน 198911 สุทธิรักษ์ ภูพาที 10pxบอลหลัก1.867 กรกฎาคม 199012 ณัฐวุฒิ บุญคาบอลหัวเสา1.807 สิงหาคม 199013 ทองสุข รัชนีกรรัศมีบอลเร็ว1.8431 กรกฎาคม 199214 จักกฤษ ปรีสว่างบอลหัวเสา1.8511 พฤษภาคม 199715 ไกรสร กุคำลาบอลหัวเสา1.8528 มกราคม 198716 ภัทรพงศ์ ศรีพลบอลหัวเสา1.7525 เมษายน 198717 ชัยณรงค์ ด้วงทองมือเซต1.6817 ตุลาคม 198818 เพชร เขียวครามบอลหลัก1.822 กุมภาพันธ์ 199319 กฤษดา ฉันไชยบอลหัวเสา1.8525 เมษายน 199320 ธรรมภัทร อนันตกาล 25 วิสันต์ ทองลักษ์ 

อดีตผู้เล่น

 ธีระศักดิ์ นาคประสงค์
 นัฐพงษ์ เกศาพันธ์
 น้ำมนต์ ปะระภา
 อดิพงษ์  พลโยธิน
 นันทยา  เนื่องดิถี
 ศุภชัย  ศรีภูมิ
 สันติชัย ภมรชาติ
 พิเชษฐ์  ลาภอินทรี
 วัฒนชัย  วรวัฒน์
# สเตฟัน เดอ ไฟร
สเตฟัน เดอ เฟร (เกิดเมื่อวันที่ 5 กุมภาพันธ์ ค.ศ. 1992) เป็นนักฟุตบอลอาชีพชาวดัตช์ ปัจจุบันลงเล่นในตำแหน่งกองหลังให้กับอินแตร์นาซีโอนาเลในเซเรียอา และทีมชาติเนเธอร์แลนด์

เดอ เฟร เริ่มต้นการเป็นนักฟุตบอลกับเฟเฟ สปิริต  ซึ่งเป็นสโมสรสมัครเล่นในบ้านเกิดของเขา ต่อมาได้ลงเล่นฟุตบอลอาชีพเป็นครั้งแรกกับไฟเยอโนร์ดขณะมีอายุได้ 17 ปี เขาเล่นในลีกเอเรอดีวีซีกับสโมสรนี้อยู่ห้าฤดูกาลโดยได้ทำหน้าที่กัปตันทีมในช่วงเวลาสั้น ๆ ก่อนจะย้ายไปยังลาซีโอในเดือนกรกฎาคม ค.ศ. 2014

ในฐานะผู้เล่นทีมชาติชุดใหญ่ตั้งแต่ปี ค.ศ. 2012 เดอ เฟร ได้ลงเล่นให้กับเนเธอร์แลนด์มาแล้วกว่ายี่สิบนัด โดยมีส่วนร่วมในทีมชาติดัตช์ซึ่งได้อันดับที่ 3 ในฟุตบอลโลก 2014 และได้รับการคัดเลือกจากนักวิจารณ์หลายคนให้อยู่ในทีมยอดเยี่ยมประจำการแข่งขันดังกล่าว
# เหงียน ถิ หง็อก ฮวา
เหงียน ถิ หง็อก ฮวา (เกิด 10 พฤศจิกายน ค.ศ. 1987) เป็นหนึ่งในสมาชิกของวอลเลย์บอลหญิงทีมชาติเวียดนาม โดยเธอได้เป็นกัปตันของทีมดังกล่าวตั้งแต่ปี ค.ศ. 2009

ปัจจุบันเธอทำหน้าที่ร่วมกับสังกัดสโมสรวอลเลย์บอลบาง ในการแข่งขันวอลเลย์บอลไทยแลนด์ลีกบีจีวีซี เซ็น 'เหงียน ธิ ง็อก ฮัว' เข้ารังกระต่าย - วอลเลย์บอลลูกยางบีจี เชื่อ “ง็อก ฮัว” ช่วยทีมคว้าแชมป์ - ผู้จัดการออนไลน์"บางกอกกล๊าส วีซี" เซ็นสัญญาคว้าตัว "กัปตันทีมชาติเวียดนาม"ร่วมศึกวอลเลย์บอลไทยแลนด์ลีก 2015

 สังกัดสโมสร 
  สโมสรวีทีวี บินห์เดียนลองอัน (ค.ศ. 2011–13)
  สโมสรวอลเลย์บอลอยุธยา เอ.ที.ซี.ซี. (ค.ศ. 2013–14)
  สโมสรวอลเลย์บอลบางกอกกล๊าส (ค.ศ. 2014–17)

 รางวัล 
 บุคคล 
 "บล็อกยอดเยี่ยม" วีทีวี คัพ 2012
 "บล็อกกลางยอดเยี่ยม" วอลเลย์บอลไทยแลนด์ลีก ฤดูกาล 2013–14
 "บล็อกยอดเยี่ยม" วอลเลย์บอลหญิงชิงแชมป์สโมสรเอเชีย 2007
 "ทำคะแนนยอดเยี่ยม" วอลเลย์บอลหญิงชิงแชมป์สโมสรเอเชีย 2007
 "ผู้เล่นทรงคุณค่า" วีทีวี คัพ 2013
 "ผู้เล่นทรงคุณค่า" วีทีวี คัพ 2005
 "บล็อกกลางยอดเยี่ยม" วีทีวี คัพ 2005
 "บล็อกกลางยอดเยี่ยม" วีทีวี คัพ 2005
 "ผู้เล่นทรงคุณค่า" วีทีวี คัพ 2014
 "บล็อกยอดเยี่ยม" วีทีวี คัพ 2012
 "ตบยอดเยี่ยม" วีทีวี คัพ 2012
 "ผู้เล่นทรงคุณค่า" วีทีวี คัพ 2009
 "บล็อกยอดเยี่ยม" วีทีวี คัพ 2007
 "ตบยอดเยี่ยม" วีทีวี คัพ 2007

 สโมสร 
 ชิงแชมป์สโมสรเอเชีย 2009 - อันดับ 6 ร่วมกับสปอร์ตเซ็นเตอร์
 ชิงแชมป์สโมสรเอเชีย 2010 - อันดับ 7 ร่วมกับสโมสรวีทีวี บินห์เดียนลองอัน
 ชิงแชมป์สโมสรเอเชีย 2012 - อันดับ 5 ร่วมกับสโมสรวีทีวี บินห์เดียนลองอัน
 วอลเลย์บอลไทยแลนด์ลีก ฤดูกาล 2013–14 - 16px อันดับ 3 ร่วมกับสโมสรวอลเลย์บอลอยุธยา เอ.ที.ซี.ซี.
 วอลเลย์บอลหญิงไทยเดนมาร์คซูเปอร์ลีก 2014 - 16px แชมป์ ร่วมกับสโมสรวอลเลย์บอลอยุธยา เอ.ที.ซี.ซี.

 ทีมชาติ 
 ชุดใหญ่ 
 ค.ศ. 2009 - อันดับ 7 วอลเลย์บอลหญิงชิงแชมป์เอเชีย 2009
 ค.ศ. 2010 - อันดับ 7 วอลเลย์บอลหญิงชิงแชมป์เอเชียนคัพ 2010
 ค.ศ. 2011 - อันดับ 7 วอลเลย์บอลหญิงชิงแชมป์เอเชีย 2011
 ค.ศ. 2012 - อันดับ 4 วอลเลย์บอลหญิงชิงแชมป์เอเชียนคัพ 2012
 ค.ศ. 2013 - อันดับ 6 วอลเลย์บอลหญิงชิงแชมป์เอเชีย 2013
# ตุลาคม พ.ศ. 2557
ตุลาคม พ.ศ. 2557 เป็นเดือนที่ 10 ของปี พ.ศ. 2557 วันแรกของเดือนเป็นวันพุธ วันสุดท้ายของเดือนเป็นวันศุกร์

 สถานีย่อย:เหตุการณ์ปัจจุบัน
# สนิทชิดเชือด
สนิทชิดเชือด   เป็นนวนิยายแนวสืบสวนสอบสวน ประพันธ์โดย จิลเลียน ฟลินน์ (Gillian Flynn) ซึ่งเป็นผลงานนวนิยายเรื่องแรกของเธอ ตีพิมพ์ครั้งแรกเมื่อปี ค.ศ. 2006 ส่วนในประเทศไทย ตีพิมพ์โดย น้ำพุสำนักพิมพ์ 

เนื้อเรื่องย่อ
# กองทัพโกตดิวัวร์
กองทัพโกตดิวัวร์ ("FRCI") เป็นชื่อกองทัพอย่างเป็นทางการของประเทศโกตดิวัวร์ ก่อตั้งขึ้นเมื่อ พ.ศ. 2504

 ประวัติ 

 การจัดส่วนราชการ  

 รักษาสันติภาพ
# อินดิเพนเดนซ์พาร์ก (ประเทศจาเมกา)
อินดิเพนเดนซ์พาร์ก เป็นสนามกีฬากรีฑาและฟุตบอลตั้งอยู่ที่คิงส์ตันของประเทศจาเมกา
หมวดหมู่:สนามฟุตบอลในประเทศจาเมกา
หมวดหมู่:สนามกีฬาในประเทศจาเมกา